Taraba, Tomáš, poslanec NR SR (2023-03-21):
Ďakujem pekne. Dámy a páni, predstavitelia OĽANO nedávno, pred chvíľou teda prezentovali nejaký návrh zákona, aby tuším dve tretiny mzdy poslancov Národnej rady uhrádzali politické strany a nie teda Národná rada a to z toho dôvodu, že politické strany dostávajú veľké finančné zdroje a myslím si, že tu bolo povedané, že v podstate s tými miliónmi ani nemajú čo robiť. Tak ja som očakával, že keď teda niekto skonštatuje, že nemá čo robiť s tými miliónmi, ktoré dostáva, tak príde s návrhom zákona, aby tie milióny nedostávali politické strany. Je úplne na Západe normálne, že politické strany, ktoré majú desaťtisíce členov, tak získavajú nejaký príspevok, aj keď podľa mňa v normálnom prostredí, ak je niekto veľký fanúšik politickej strany, tak rád jej prispeje, rovnako tak ako keď niekto chodí do obľúbenej reštaurácie, taktiež tým, že tam chodí, tak ju udržuje pri živote. A tu zase vznikla taká anomália, že v podstate tí, ktorí sú najväčší obhajcovia voľnej súťaže a podobne, tak úplne jednou rukou nemajú žiaden problém hlasovávať za to, aby, aby tu existovala neférová politická súťaž, to znamená, niektoré vybrané politické strany dostanú milióny, niektoré ich nedostanú a čo už je v podstate základný predpoklad toho, že vzniká iba nejaká úzka skupina strán, ktoré vedia sa dostať k veľkým peniazom, a následne je tu aj podozrenie, že v podstate veľká časť tej, možno tej politickej agendy je len o tom, aby dostali tie peniaze. Takže keď prišiel návrh z radov koalície o tom, aby sa politi... v podstate predstavitelia parlamentu platili z centrál politických strán, čo je podľa mňa priamo že útok na demokratické zriadenie, pretože nemôže nejaký predseda politickej strany určovať, že kto dostane výplatu a nie, keď je zástupcom ľudu. Môžme sa, samozrejme, baviť o tom, aby išli platy poslancov dole alebo kohokoľvek, ak na to tá vôľa je, tak nech je. Ale na to, aby boli poslanci vydierateľní svojimi politickými šéfmi len preto, že by chceli hlasovať podľa vedomia a svedomia a oni podľa toho im budú určovať, že koľko majú a nemajú dostať peňazí v rámci výplaty, tak považujem potom za dôležité a z toho dôvodu v nadväznosti na to sme predložili tento návrh zákona, aby jednoducho keď tu je konštatovanie, že politické strany majú príliš veľa miliónov, mimochodom, toto volebné obdobie je to 75 miliónov, máme tu stranu napríklad, ktorá má agendu urobenú z toho, že treba znížiť príspevky štátu cirkvám, pričom tie cirkvi robia nielen duchovnú, ale veľkú aj sociálnu a humanitárnu pomoc naprieč spoločnosťou na Slovensku, tak tá istá politická strana, teraz myslím SaS, vôbec jej nevadí, že ona dostáva milióny aj od ľudí, ktorí možno by jej nikdy nič nedali. Takže aby sme to dali teda do poriadku, tak sme prišli s návrhom zákona, aby jednoducho ak tu konštatujú predstavitelia tých politických strán, že majú veľké milióny, tak aby tie milióny nemuseli dostať, aby sme ich odbremenili od tejto ťarchy, keď nevedia, čo s tými peniazmi robiť, pretože Slovensko je v stave, že veľmi veľa ľudí tie peniaze tak potrebuje, že vie, čo by s nimi vedelo robiť, potrebuje to v podstate každý jeden segment spoločnosti, kde sa pozrieme. Takže tento návrh zákona predpokladá, že tá posledná tranža, ktorá by mala teraz prísť, tak by jednoducho neprišla. Takže toto je návrh toho zákona a verím teda, že tí, ktorí sa tu sťažujú, že majú veľa peňazí na účtoch a nevedia čo s nimi, že za ten zákon budú hlasovať. Ďakujem pekne.